**Priėmimo į šiaulių DIDŽDVARIO GIMNAZIJOS TARPTAUTINIO BAKALAUREATO DIPLOMO KLASES tvarkos aprašas**

**I skyrius**

**Bendrosios nuostatos**

1. Priėmimo į Šiaulių Didždvario gimnazijos Tarptautinio bakalaureato diplomo programos (toliau - TBDP) klases tvarkos aprašas (toliau – Aprašas) reglamentuoja asmenų priėmimo mokytis pagal tarptautinę vidurinio ugdymo programą tvarką, priėmimo į Didždvario gimnaziją įforminimą, informavimą apie mokinių priėmimą, priėmimo į Didždvario gimnaziją priežiūrą ir atsakomybę.

2. Aprašas skelbiamas Šiaulių Didždvario gimnazijos interneto svetainėje.

3. Didždvario gimnazija su Aprašu supažindina mokinius, jų tėvus (globėjus, rūpintojus).

**II skyrius**

**PRIĖMIMAS MOKYTIS PAGAL TARPTAUTINIO BAKALAUREATO DIPLOMO PROGRAMĄ**

4. Į TBDP klases konkurso tvarka priimami mokiniai, įgiję pagrindinį išsilavinimą Lietuvos Respublikos arba užsienio šalių mokyklose.

5. Priimant mokinius atsižvelgiama į kiekvieno mokomojo dalyko pažymių vidurkį (ne mažesnis nei 7).

6. Priimant mokinius vykdomi gebėjimų patikrinimai:

6.1. anglų kalbos bendrųjų gebėjimų patikra (rašymas, skaitymas, kalbos vartosena);

6.2. matematikos bendrųjų gebėjimų patikra. Rezultatai naudojami mokinių, patekusių į TBDP klases, skirstymui į du matematikos kursus. Kiekviename programos kurse yra du lygiai.

6.3. užduotys atliekamos raštu.

7. Patikros organizuojamos einamųjų metų pirmą balandžio šeštadienį. Patikros pradžia 9.00 val.

8. Anglų kalbos ir matematikos patikrų užduotis rengia ir mokinių darbus vertina Didždvario gimnazijos direktoriaus įsakymu sudarytos vertinimo komisijos.

9. Be konkurso į TBDP klases priimami mokiniai, baigę Tarptautinio bakalaureato pagrindinio ugdymo programą (IB Middle Years programme) ir turintys pažymėjimą (IB Middle Years Certificate).

10. Mokinių, kviečiamų mokytis TB1 klasėse, sąrašas bus skelbiamas iki einamųjų metų gegužės 1 d. gimnazijos internetinėje svetainėje [www.dg.su.lt](http://www.dg.su.lt)

**III skyrius**

**PRAŠYMŲ PATEIKIMO TERMINAI IR PRIĖMIMO Į DIDŽDVARIO GIMNAZIJĄ ĮFORMINIMAS**

11. Prašymai priimami nuo einamųjų metų kovo 1 d.

12. Mokinys, pageidaujantis mokytis TBDP klasėje, pateikia:

12.1. prašymą;

12.2. tapatybę patvirtinančio dokumento kopiją;

12.3. mokiniai, atvykę iš kitų mokyklų, pateikia pagrindinio išsilavinimo pažymėjimą.

13. Prašymas ir kiti su priėmimu susiję dokumentai jų pateikimo metu registruojami Mokinių, tėvų prašymų registre.

14. Su atrinktais ir pageidaujančiais mokytis TBDP klasėje priėmimas mokytis įforminamas Mokymo sutartimi:

14.1. abu sutarties egzempliorius pasirašo Didždvario gimnazijos direktorius ir prašymo pateikėjas;

14.2. mokymo sutartis su kiekvienu atvykusiu nauju ir Didždvario gimnazijos mokiniu, pradedančiu mokytis pagal TBDP programą, sudaroma jo mokymosi pagal tą programą laikotarpiui;

14.3. mokymo sutartis registruojama Mokymo sutarčių registre.